JohanHeinsen/ENO huggingface dataset:
Aalborgs Stifts Adresseavis, 1824-06-23
Fyrst Maurocordato er ellers, som det hedder, ved sine hemmelige Agenter fuldkommen underrettet om Tyrkernes Operationsplan, der skal bestaae i, at Capudan-Pascha lander paa Østkysten af Negroponte og lader sine Tropper trænge frem til Attika og Livadien, for i Forbindelse med den ligeledes i Livadien indrykkende thessaliske Armee at marschere fra Corinth mod Jsthmus og derfra trænge ind i Morea. Maurocordato skal have en Hovedrolle i Operationerne mod Tyrkerne. Diamanti har forberedt en ny Expedition i Macedonien; Odyssens staaer endnu stedse paa Negroponte.
Aalborgs Stifts Adresseavis, 1824-06-23
America. Breve fra Mexico af 20de Februar skildre denne Hovedstads og det hele Kongeriges Tilstand, som fuldkommen anarchisk. Lobats Tropper have truet at plyndre Mexico, naar Man ikke betalte dem deres Sold. Man uddeelte da 200,000 Piastre, som nogle Engellændere anskaffede, hvorpaa de igjen bleve rolige. En af disse Bander plyndrede en Post med 80,000 Piastre. Campesche har erklæret, at den ikke vil staae under den executive Magt af Yucatan, der nu residerer i Merida. Man afsendte 1500 Mand for at tvinge den, men Stadens Jndvaanere spærrede Portene og modtoge Tropperne med den Trudsel, at de vilde lade Artilleriet paa Voldene affyre imod dem, hvorpaa de og trak sig tilbage. - J Para ere skrækkelige Scener forefaldet. En fanatisk Europæer, der beklæder en høi geistlig Post der, fik nogle Soldater paa sin Side og dannede et lusitanisk Partie, hvormed han begyndte at fornye den sicilianske Vesper, men der kom dog snart en Reaction istand, hvorved Ordenen blev bragt tilbage.
Aalborgs Stifts Adresseavis, 1824-06-23
Breve fra Lima melde, at de spanske Generaler Canterac- og la Serna have erklæret, at, naar Man overbeviste dem om, at Constitutionen i Spanien var omstyrtet, vilde de ikke meere erkjende nogen europæisk Autoritæt. Disse Beviser forelagde Man da og General Canterac saa fuldstændig, at der Jntet lod sig indvende derimod, hvorfor han da og sammenkaldte alle Hærens Officerer til et Conseil og sendte ifølge deraf et Gesandtskab til Kongressen af Peru. Jndholdet af dennes Svar var meget fredeligt og det blev overdraget til Libertador Bolivar at bringe Sagen i Rigtighed. Heraf lader sig Bolivar tilsyneladende langvarige Uvirksomhed forklare. - Det hedder, at Spanierne holde alle Havnene mellem Valparaiso og Lima blokerede. Der vare 4 spanske Kapere paa Farten og havde blandt flere Priser ogsaa taget En under engelsk Flag, men som dog tilhørte et chilenisk Handelshuus.
Aalborgs Stifts Adresseavis, 1824-06-23
Keiseren af Brasilien har den 25de Marts ladet Constitutionen proclammere, og aflagt Eed paa den. Om Aftenen var han og hans Familie i Skuespilhuset, hvor der opkom Jldløs, saa at han kun med Vanskelighed kunde redde sig. Lord Cochrane har igjen faaet Commanden over Flaaden, efterat Misforstaaelsen med Regjeringen var bleven jevnet.
Aalborgs Stifts Adresseavis, 1824-06-23
Briggen Jean Pierre Boyer fra Hayti har den 8de Februar borttaget den engelske Corvette Rainbow. Den er bragt op til Port anprince og condemmeret, fordi den var kommen for nær til den haytiske Kyst. Præsidenten har erklæret, at saaledes vil han behandle ethvert engelsk Skib, der kommer Kysten for nær. Saaledes fortæller Etoile, et andet fransk Blad paastaaer derimod, at Præsidenten ikke har sagt dette, men derimod tilbudet Besætningen 800 Pd. Sterl. som Skadesløsholdelse.
Aalborgs Stifts Adresseavis, 1824-06-23
Fædrelandet.
Aalborgs Stifts Adresseavis, 1824-06-23
Kjøbenhavn. Den 5te Juni behagede det Hans Majestæt Kongen, at lægge Grundstenen til Alteret i Wonsild Kirke, som Allerhøistsamme har tilladt at maatte bære Hans Navn og kaldes Frederikskirken. Wonsild ligger i Sognet af samme Navn, under Hadersleb Amt, og findes ogsaa skreven Wonsstedel og Wodenskulde, sandsynligviis af Odin. Egnen er i det Hele mærkværdig. J Nærheden ligger det i Kæmpeviserne forekommende Dalby (Dalbysogn). Om den gamle Kirke i Wonsild fortjener at bemærkes, at den har været indviet til St. Anna; at Klokken er given 1588 af Ove Juel og Frue Daae til Selle Sogne Kirke, og Kalken 1656 af Sognefogden Christen Pedersen; at Prækestolen er opsat 1615. Jøvrigt var Jndbyggernes Tal i Pontoppidans Tid 460.
Aalborgs Stifts Adresseavis, 1824-06-23
Den 19de Juni holdte Universitetet sin aarlige Høitidelighed, i Anledning af Rectoratets Omskiftelse. Hr. Dr. og Professor M. H. Bornemann nedlægger dette Embede, og Hr. Dr. og Professor Med. O. L. Bang bliver hans Eftermand. Den fratrædende Rectors Tale handler om den menneskelige Aands Frihed. Jndbydelsesskriftet er forfattet af Hr. Etatsraad, Professor og Dr. B. Thorlacius, Ridder. Ved denne Leilighed tildeles de forhen tilkjendte Præmier for videnskabelige Afhandlinger følgende: i Lovkyndigheden: Henrik Herz, Studiosus juris, Medicinen: J. C. J. H. Gundelach-Møller og J.P. Larpent, Cand. Chirurg.; i Mathematiken: C. F. Rottbøll Olufsen, Cand. Philos.; i Æsthetiken: T. G. Repp, Cand. Philos. Handlingen foregik i Regentskirken.
Aalborgs Stifts Adresseavis, 1824-06-23
Coursen vedbliver at dale, og Sølvet maa sælges under noteret Cours, da kun faa Kjøbere findes. Aarsagen dertil synes at ligge deri, at næsten alle Renter betales i denne Termin med rede Sølv, og at mange af dem, som i den senere Tid have solgt Obligationer, lade deres Sedler ligge, hvorved en temporair Seddelmangel er opstaaet.
Aalborgs Stifts Adresseavis, 1824-06-23
Adskillige danske Officerer begive sig i disse Dage, med Kgl. Tilladelse, over til den svenske Lystleir i Skaane.
Aalborgs Stifts Adresseavis, 1824-06-23
Den 18de ventedes hertilbage med Dampskibet Caledonia vor udmærkede Tonekonstner Fr. Funck.
Aalborgs Stifts Adresseavis, 1824-06-23
Dampskibet Caledonia skal have 28 Hestes Kraft, det Kongelige (Kiel) 48, og det ny, som snart ventes hertil, Den Brig, som nyligen sank uden for Langelinie, kom egentligen fra Østersøen og skulde gaae til Engelland. Skaden fik den paa Falsterbo Rev.
Aalborgs Stifts Adresseavis, 1824-06-23
Det skjønne Veir vi i en Maanedstid har havt her, har lokket mange af Hovedstadens Jndvaanere ud i dens skjønne Omegn. Jsær besøges meget den yndige Lystskov Charlottenlund, hvor Hs. Durchlauchtighed Prinds Wilhelm at Hessen med Sin elskværdige Gemalinde Hs. Høihed Prindsesse Charlotte i Sommer opholde Sig.
Aalborgs Stifts Adresseavis, 1824-06-23
Kjøbenhavns Torvepriser, den 18de Juni, Rug 2 Rbd. 3 Mk. a 2 Rbd. 4 Mk. 8 s.; Hvede 4 Rbdlr. 3 Mk. a 4 Rbd. 5 Mk.; Byg 1 Rbd. 5 Mk. a 2 Rbd.; Havre 1 Rbdlr. 3 Mk. 8 s. a 1 Rbd. 4 Mk.; Tønden. - Røget Flæsk 1 Rbdlr. 4 Mk. 8 s. a 2 Rbdlr. 8 s.; Grønsaltet Flæsk 1 Rbdlr. 2 Mk. 8 s. a 1 Rbd. 3 Mk. 4 s. Lispundet. Cours den 18de Junii. Hamb. 2 M. 237, a vista 242. Spec. 242. - Specier solgtes til 14 Rbmk. 8 s. Disconto 5 pC. - 4 pCt. Kongl. Obligat. (uden Renter, 95. Nationalbank-Obligat. (af Laanet 4de Februari 1820, uden Renter) 100 a 100 1/2 Rbdlr. r. S. eller 121 1/2 Rbdlr. Sedler pr. 100 Rbdlr. r. S. Hamborger Laan af 1819. 3000 Bcomk. 97 1/2. Dito 4000 Bcomk. 97 1/2. - 6 pC. norske Obligationer ved Hambro & Søn 105. - Norske Speciessedler pr. 10 Specier 16. - Svenske Sedler 57. - Asiatiske Actier 94.
Aalborgs Stifts Adresseavis, 1824-06-23
Befordringer og Afgang. Under det danske Cancellie: Den 12te Mai er Sognepræst for Odde Menighed i Jsland, Provst E. Johnsen, beskikket til Biskop og Superintendent over Jsland. Den 28de, Amtsprovst over Frederiksborg, Amt, Slotspræst ved Fredensborg Slot og Sognepræst for Asminderød og Grønholt Menigheder i Sielland, N. C. Øllgaard, til Sognepræst til Trinitatis Kirke i Kjøbenhavn; Sognepræst for Haasum og Ramsing Menigheder i Viborg Stift, L. Ørum, efter Ansøgning i Naade og med Pension entlediget fra sit Embede; personel Capellan for Vrindsted og Thise Menigheder Aalborg Stift, P. T. Bøggild, efter Ansøgning allernaadigst entlediget fra bemeldte hans Embede; ordineret Catechet ved Helliggeistes Kirke og Prædikant ved det Harboiske Enkefrue kloster i Kjøbenhavn, J. Stephensen, beskikket til Sognepræst i Ærøeskjøbing; Sognepræst for Ølsted Menighed under Aarhuus Stift, N. O. Münster, til Sognepræst for Rønninge og Rolfsted Menigheder i Fyen, Adjunct ved Metropolitanskolen, i Kjøbenhavn, Cand. Theol. C. S. W. Zahle, til Sognepræst for Assens og Klaring Menigheder i Aarhuus Stift, ordineret Catechet og første Lærer ved Borgerskolen i Ringkjøbing samt Capellan hos Amtsprovsten sammesteds, L. Abel, til Sognepræst for Nye og Gammel Sognes Menigheder paa Holmsland, under Ribe Stift: Sognepræst for Driberg og Hanning Menigheder i Ribe Stift, H. C. Jespersen, til Sognepræst for Nebsager og Bierre Menigheder i Aarhuus Stift; Vicepastor for Sandbye Menighed paa Lolland, E. Galthen, til Sognepræst for Gloslunde og Græshauge Menigheder i bemeldte Lolland; Sognepræst for Græse og Sigerslevester Menigheder, P. H. Daue, til Sognepræst for Liunge og Uggeløse Menigheder i Sjelland; Sognepræst for Hvalsøe og Særløse Menigheder i Sielland, P. D. Stybe, til Sognepræst for Kirke=Hyllinge og Lyndbye Menigheder i bemeldte Sjelland; Sognepræst for Follesløv og Særsløv Menigheder i Sielland, J. Discher, til tillige at være Provst for Skippinge og Ods Herreder i bemeldte Sielland; Sognepræst for Ondløse og Søndersted Menigheder i Sjælland, T. S. Rørdam, til tillige at være Provst for Mehrløse Herred (med Undtagelse af Nidløse, Tersløse, Skjelleborg og Steenlille Sogne), og Tudse Herred i bemeldte Sielland; Sognepræst for Dreise Menighed under Fyens Stift, H. Petersen, til Sognepræst for Orbølle Menighed paa Alsøe; Cand. theol. P. C. E. Poulsen til Sognepræst for Nidløse Menighed i Sjelland.
Aalborgs Stifts Adresseavis, 1824-06-23
Under Generalpostdirektionen: Den 1ste Mai er Krigsraad M. Raben, formedelst Svagelighed efter Ansøgning i Naade, trolleur. og med Pension entlediget fra det ham anbetroede Postmester Embede i Stubbekjøbing, og den der ansatte Vrager, Veier og Maaler, Kapitain C. A. Bierring, igjen i hans Sted beskikket til Postmester sammesteds. Den 22de, Copiist i GeneralPostdirectionens Revisions=Kontoir, M. P. Schjønning, formedelst Svagelighed, i Naade og med Pension entlediget fra denne Tjeneste, og Volontair G. Pollett igjen i hans Sted udnævnt til Copiist i bemeldte Kontoir. Den 25de, er Fuldmægtig B. C. Grønberg, i Generalpostdirectionens Hoved- og Kontra-Bogholder Kontoir, forundt Prædikat af Kasse=Kon Odense. Længe har Man formodet, at en af de i Aaret 1820 for falske Bankosedlers Forfærdigelse dømte Forbrydere, Niels Nielsen Møller eller Hesbjerghuus, som undveeg kort efter Dommens Afsigelse, skulde opholde sig paa Landet her i Fyen, og vel endog fortsætte sit utilladelige Haandværk. Ved en Persons Anholdelse i Flensborg er det lykkedes den aarvaagne Politiemester sammesteds, Hr. Kraus, at komme paa Spor efter hans Opholdsted, og veiledet herved, er han nu opdaget og i Onsdags atter indbragt til Arresten her i Odense, Uagtet der et Par Aftener før af den udstilte Vagt blev skudt skarpt efter ham, hvorved han fik nogle Hagl i Haanden og Laaret, undløb han, og vovede ved den paafølgende nye Anholdelse endnu et Forsøg, paa at springe fra Vagten igjennem Vinduet, hvilket og saa nær var lykkedes. Endnu 3 Andre ere hæftede og flere Medskyldige ventes at blive opdagede.
Aalborgs Stifts Adresseavis, 1824-06-23
Her hjemsøges vi ogsaa nu af Tørken, hvorved Græs seet og Haugeværter henvisne. J et Par Dage har Regnen hængt over Hovederne, men kan ikke komme ned for Blæst og Kulde.
Aalborgs Stifts Adresseavis, 1824-06-23
Aarhuus, den 18de Junii. Hs. Høihed Prinds Frederik Ferdinand, der formedelst Modvind ei kunde komme bort herfra tilsøes, af reiste igaar Eftermiddag Kl. 3 over Land til Kjøbenhavn. Tre Timer efter vendte Vinden sig og blev saa favorabel, at 3 Smakker seilede herfra inden Kl. 7, alle med Passagerer. Hs. Durchl. Prinds Friedrich Wilhelm af Hessen, Philipsthal reiste iforgaars herfra til Tydskland. Deres Durchlauchtigheder Hertugen og Prindsen af Augustenborg, ere tagne ud til Frysenborg, hvorfra Høistsamme begive Sig directe hjemad. Jdag Morges afgik en Smakke med det Kgl. Kjøkken, Sølvtaffel, &c. tilligemed endeel Hofbetjente- og Domestiker. Skagen den 20de Junii 1824. Ogsaa her vare vi saa lykkelige igaar Eftermiddag at modtage vor allernaadigste Konge, der hilsedes af Folket overalt med inderlig Jubel. Majestætens Utrættelighed viste sig ogsaa her. Da Han med høie Følge havde nærmet sig den gamle Kirke, hvor Flyvesandets største Ødelæggelse har fundet Sted, steg Han af Vognen og tog tilfods i betydelig Strækning Sandet og Plantningen i allernaadigst Øiesyn. Den Raskhed og Hurtighed, hvormed Hans Majestæt foretog sig denne vanskelige og besværlige Tour, henrev til Beundring. Derefter behagede det Hans Majestæt at begive sig til Fyrtaarnet, hvilket Han med lige Raskhed besteg og tog i allernaadigst Øiesyn, hvorefter Han tog ud til Grenen, den yderste Pynt af Landet, hvor Nordsøen og Kattegattet støde sammen, og tog ogsaa dette mærkelige Sted i allernaadigst Betragtning. Alt dette medtog Tiden til Kl. 9 om Aftenen. Majestæten lod give befaling, til Embedsmændene, næste Morgen at møde med deres Embedsprotocoller, som Han imorges Kl. 7 lod sig forevise, og, efterat have gjort Forespørgsler og modtaget Forklaring af Vedkommende, lod Han disse tilbagelevere. Det var derefter, ifølge Hans Majestæts befaling, foranstaltet, at Byens Sprøiter og øvrige Brandredskaber bleve foreviste og Sprøiterne pro vede. Derpaa begav Hans Majestæt sig til Byens Raadstue, lod sig Lokalet der forevise og tog derved i Særdeleshed Arre sterne i allernaadigst Øiesyn. Endelig begav Hans Majestæt sig til Vesterbye Skole, hvor, efter foregaaende befaling, Skolebørnene vare tilstæde og hvor, i Biskoppens, den constituerte Amtsprovsts og Sognepræstens Tilstædeværelse, Examination fandt Sted, hvilken faldt ud til allernaadigst Tilfredshed. Fra Skolen tiltraadte Hans Majestæt med Sulte Reisen herfra. Ligesom Folket ved Hans Majestæts Komme udtrykte dets glade og hjerteligste Følelser, saaledes gav et, med Hensyn til Stedet, talrigt, ridende Corps af dets første Mænd, Eskorte fra Jurisdictionens Grændse og til Hans Majestæt aftraadte i sit Qvarteer hos Stedets Byefoged. Byens meest dannede Piger, modtoge Majestæten ved Jndkjørselen og strøede Blomster for Ham. Hver Mand yttrede tillige sine glade Følelser ved at heise det danske Flag. Den samme Eskorte af Ridende, som havde modtaget Hans Majestæt, ledsagede Ham ved Afreisen, over Nordstrand til Jurisdictionens Grændse. Hver Mands Bryst er opfyldt af Fryd over Kongens Nærværelse og overden allerhøieste Naade, hvormed Han optog enhver Oplysning og Forklaring, Stedet vedkommende.
Aalborgs Stifts Adresseavis, 1824-06-23
Bekjendtgjørelser. Formedelst indtrufne Omstændigheder, bliver det Marked, der skulle holdes i Varde Kjøbstæd den 24de Juni næstkommende, udsat til Tirsdagen den 29de og Dagen efter i samme Maaned; hvilket herved bringes til offentlig Kundskab. Ribe den 26de Mai 1824. Castenschiold.
Aalborgs Stifts Adresseavis, 1824-06-23
4 Værelser med Kjøkken og øvrige Beqvemmeligheder ønskes til Leie til Mikkelsdag Flyttetid. Addresse-Contoiret giver Underretning.
Aalborgs Stifts Adresseavis, 1824-06-23
Connossementer og Certepatier faaes paa Addresse-Contoiret.
Aalborgs Stifts Adresseavis, 1824-06-23
Paa Veien fra Storvorde til Aalborg, er den 16de Juni tabt et Par Overlæstes Damestøvler. Finderen bedes aflevere samme paa Addressecontoiret mod en passende Douceur. Et ungt Menneske, der har joridisk Examen med bedste Caracteer, og som i endeel Aar har conditioneret paa forskjellige Embedsmænds Contoirer, ønsker sig en Plads som Godsforvalter enten til November d. A. eller til Maj næste Aar. Om den Søgende, som er forsynet med de bedste Recommendationer, giver Fuldmægtig Hesbeck paa Amtscontoiret i Hjørring, nærmere Underretning, naar Vedkommende enten mundtlig eller ved portofri Breve ville behage at henvendesig til ham.
Aalborgs Stifts Adresseavis, 1824-06-23
Hos Undertegnede, der beboer Peder Mørks Enkes Sted ved Øster-Bom i N. Sundbye, udsælges daglig, fra Morgen til Aften, Bitter og dansk Kornbrændeviin, Rum, Punsch, Æggesnapser og Kaffe, samt godt Øll for 3 s. Flasken. Ligesom og Reisende kan erholde Logi og Staldrum m. v. hvilket herved bekjendtgjøres, forsikrende god og billig Behandling. N. Sundbye den 10de Mai 1824. Aarslev.
Aalborgs Stifts Adresseavis, 1824-06-23
Licitation. Onsdagen den 30te indeværende Maaned bliver paa Hellum Hindsted Herreders Tingsted i Wive om Formiddagen Kl. 10 afholdt offentlig Licitation over Opførselsen af en Steenbroe og 2de Steenkister paa Landeveien fra Hobroe til Hadsund og Als. - Steenbroen bliver at opføre ved Duegaard, den ene Steenkiste paa Dalsgaards Mark og den anden paa Wisborg Mark. Overslag og Conditioner erfares ved Licitationen og ere forinden til Eftersyn hos undertegnede. Wivebroegaard den 17de Juni 1824. Muhle.
Aalborgs Stifts Adresseavis, 1824-06-23
Auction. Jfølge Reqvisition af Procurator Holm paa den almindelige Enkekasses Vegne, bliver Onsdagen den 7de Julii næstkommende, om Formiddagen Kl. 10, afholdt 5te Auction over den af Niels Michelsen i Boldrup forhen eiende Gaard, med tilhørende Hartkorn og Kirketiender, saaledes som samme findes beskreven i disse Tidenders No. 75, 77 og 79. Slutteligen bemærkes, at Eiendommene ved denne Auction absolut bliver bortsolgt og at de af de gjørende tvende høieste Bud strax paa Auctionsstedet vorder approberet. Hobroe, den 21de Junii 1824. Jansen.
Aalborgs Stifts Adresseavis, 1824-06-24
Udlandet.
Aalborgs Stifts Adresseavis, 1824-06-24
Spanien. Efter en Beretning i Bladet Times har Kongen af Spanien henvendt sig til den franske Regjering om at faae 5 Krigskibe tilkjøbs for at bruges mod Sydamerica, men har faaet et bestemt Afslag af det franske Ministerium, der meget mere har anmeldt det til det engelske Kabinet og gjentaget den Forsikkring, at det vilde overlade Spanien til sig selv, hvis det vilde forsøge paa at gjennerobre sine Kolonier. J Engelland tiltager Utaalmodigheden over, at Ministeriet, ikke gjør Alvor af at anerkjende de sydamericanske Stater, da nu alt Haab er ophørt om, at Spanien under nogen Betingelse vil anerkjende dem, og Man forsikkrer, at Man hidtil kun har opsat, at gjøre Ministeriet Forestillinger herom, i Forventning af Efterretninger fra America, der meget kunde lette Gangen deri, og som kunde ventes, saasnart Vinden vilde forandre sig. Adskillige af Engellands Handelstæder ville strax gaae ind i Parlamentet med Petitioner og Anerkjendelse af Sydamericas Uafhængighed. Det hedder, at Sir W. A Court er kaldt tilbage fra Spanien for at gaae med et vigtig Ærinde til Mexico. Man forsikkrer, at Kongen har ifinde, at afskedige et stort Antal Medlemmer af det øverste Raad. Raadet af Castilien har forespurgt sig om adskillige Vanskeligheder i at fuldbyrde Amnestiedecretet, af hvilke det, der ligger nærmest, angaaer det Spørgsmaal, om den forhenværende Nationalmilies Officerer og Andre, der ifølge Decretet af 29de October maatte forføie sig 15 Mile bort fra Hovedstaden, nu maatte komme tilbage igjen. Nogle vare allerede komne tilbage, men maatte forføie sig bort igjen. Man beskjæftiger sig og inden lukte Dørre angaaende adskillige ved Vinuesas Mord compromitterede Personer. De constitutionelle Regidorer ere endnu stedse i Arrest, og ville, hvis de ikke paa Ferdinandsdagen blive frigivne, indsende en Supplik til Kongen. Epurationstribunalet gaaer yderst langsom frem; det har, siden det blev oprettet, kun erklæret sig over 180 Personer, og af disse kun kjendt 20 værdige til Befordring. Generalerne Alava, Vigodet og Valde; skulle ifølge Undtagelserne i Amnestiedecretet drages for Retten, men Man haaber dog, at de ville blive benaadede. Officererne over de kongelige Tropper ere under Straf af Arrest formanede til paa Kaffehuse og andre offentlige Steder at vogte sig for saadanne Yttringer, som kunde føre til Stridigheder med de af saamange Grunde, agtværdige Franskmænd, ligesom og for Udfald mod Regjeringen, og skjæve Bedømmelser over de offentlige Anliggender. Generalerne Romanillos og Copons ere arresterede formedelst mistænkeligt Forhold.
Aalborgs Stifts Adresseavis, 1824-06-24
J Medina deel Campo i Gammelcastilien har været Uroligheder ianledning af, at nogle fra Madrid ankomne Personer opkjøbte Hveden i det Øieblik, da Kornpriserne vare stegne til det Dobbelte. Kjøberne maatte tage Flugten.
Aalborgs Stifts Adresseavis, 1824-06-24
J Cadix har en Orkan anrettet stor Skade. Beretninger derfra melde, at de fra de andre spanske Havne dertil indløbende Skibe skulle holde Qvarantaine i 5 Dage, uden at Man dog deraf maa slutte til smitsomme Sygdomme som Aarsagen dertil. - Af den engelske Regjering er til Understøttelse for de spanske Flygtninge deponeret saadanne Summer, at 300 af disse Ulykkelige faae en ugentlig Hielp til deres Underholdning.
Aalborgs Stifts Adresseavis, 1824-06-24
Der skrives fra Madrid under 24de Maj. Den almindelige Samtale gaaer nu ud paa Expeditionen til Sydamerica, som Man endnu haaber at bringe istand. En Jrlænder Richard Ryan, en Hollænder Stapperts og en Franskmand have gjort Regjeringen Tilbud angaaende Troppernes Transport. Den Sidste er, ledsaget af en Anden ved Navn Groves, sendt til Engelland for at gjøre Huset Goldschmidt & Co. Forslag angaaende et Laan. Den største Deel af Forskuddet skal leveres in natura i Munition, Eqviperringer &c. Endnu bestandig komme Troppeafdelinger fra Frankerig, og Man beregner, at den franske Armee i Spanien snart vil bringes til 90000 Mand. Den i Amnestiedecretet befalede Frigivelse af dem, der vare arresterede for Meningers Skyld, er endnu ikke skeet. Nogle, der havde søgt Beskyttelse i Barcellona, fik af Politieintendanten et Vink om, at de gjorde bedst i at blive der. - Prisen paa Hvede i Madrid er steget særdeles høit. Sagkyndige ville paastaae, at det er netop Forbittrelsen, mod Opkjøberne og Kornpugerne, der gjør Prisen saa høi thi Jngen vover at komme frem med Kornforraad til Salg af Frygt for, at blive anseet for og mishandlet som Korn puger; og det Samme vilde møde den, der kjøbte op, for at bringe paa Torvet.
Aalborgs Stifts Adresseavis, 1824-06-24
Engelland.
Aalborgs Stifts Adresseavis, 1824-06-24
Da Kongen den 8de d. M. kom fra Windsor til Carltonhouse, udbrød der 20 Minuter efter hans Ankomst Jldløs i dette sidste Pallads, saa at Sprøiterne maatte frem. 4 store Oliemalerier, som Kongen satte megen Priis paa, bleve opbrændte.
Aalborgs Stifts Adresseavis, 1824-06-24
J en Forsamling af Kjøbmændene i Liverpool blev det eenstemmig besluttet, at indsende til Parlamentet en Petition om at anerkjende Sydamericas Uafhængighed, og Man troer og, at den vil gaae igjennem, da Man mener, at Huskisson som Parlamentslem for Liverpool, hvis der ingen Sandsynlighed havde været derfor, vilde ved givne Vink have afholdt dem fra at stemme for den. Hvor vigtig Handelen paa Sydamerica er for Engelland, kan Man slutte deraf, at der i Aaret 1823 derfra blev indført til Buenos=Ayres: 6307 Baller forarbeidede Bomuldsvare, 283 Baller Tvist, 1984 Baller uldne Manufacturvare, 67 Baller Silkevare, 20 Baller Strømper, 123 Baller Støvler og Skoe, 550 Baller Lærred, 1669 Baller Staal- og Jernvare, 2508 Fade Porter, 2000 Kurve Leer- og Glasskar o. s. v., hvis Afsendelsesbeløb overstiger Værdien af 1 Mill. 200000 Pd. Sterl.